Spis č. MK/A/2021/16840
Verejný obstarávateľ: Mesto Košice, Trieda SNP 48/A, 040 11 Košice 
Zákazka: Športová hala Angels aréna – rekonštrukcia a modernizácia

Vysvetlenie súťažných podkladov č. 5

Žiadosť o vysvetlenie 23.08.2021, 08:09:44

Otázka č.1:
Pre zostavenie ponuky na ZODT potrebujeme viac údajov ohľadne navrhovaných ventilátorov a t.j. požadovaný tlak. Žiadame obstarávateľa o doplnenie týchto údajov.
Odpoveď:
Prikladáme technické dáta od ventilátorov 

Žiadosť o vysvetlenie 24.08.2021, 10:26:09

Otázka č. 1: 
Vo vyjadrení Krajského pamiatkového úradu Košice v bode 5 je vlastník povinný osobitne prerokovať s dotknutým orgánom farebný koncept povrchov a konštrukcií verejných interiérov športovej haly tak, aby v priebehu stavby nedochádzalo k nežiaducej improvizácii, ktorá by rušivo ovplyvnila výslednú prezentáciu interiérov stavby. Kto vypracuje tento farebný koncept povrchov a konštrukcií interiérov športovej haly? Ak bude výrazný rozdiel medzi odsúhlaseným konceptom a realizačným projektom budú tieto rozdiely predmetom prác naviac, resp. prác menej ?
Odpoveď:
Táto podmienka je povinnosť osobitného odsúhlasenia farebnosti povrchov a konštrukcií verejných interiérov športovej haly vo fáze pred samotnou realizáciou daných náterov. Je potrebné uvažovať so spracovaním projektu farebnosti interiéru s prerokovaním a odsúhlasením Krajským pamiatkovým úradom Košice. Spracovanie projektu farebnosti interiéru je doplnený v aktualizovanom VV-06.09.2021 pod položkou č.236.

Otázka č. 2: 
Vo vyjadrení Krajského pamiatkového úradu Košice v bode 7 je žiaduce vhodne architektonizovať súčasný utilitárny exteriérový výraz sekundárnych východných prístavieb haly – napr. miernym vyložením bokov strechy, symetrickým komponovaním okenných otvorov, príp. doplnením prostej priebežne parapetnej rímsy či vertikálnych lizénových pásov, a to pri uplatnení zjednocujúcej omietanej úpravy fasád. Je toto všetko zapracované v realizačnom projekte a vo výkaze výmer ?
Odpoveď:
Projektant požiadavku na návrh úpravy spomínaných fasád dopracoval, zohľadnené aj v aktualizovanom VV-06.09.2021 v položkách : 
01 SO 01 odsek 6 Úpravy povrchov, podlahy, osadenie, pod položkami č.65 - 71
Prikladáme výkres č.16 Pohľady – Nový stav - aktualizácia položiek č.18 a 19 na výkrese 

Otázka č. 3:
Vo vyjadrení Krajského pamiatkového úradu Košice v bode 9 vlastník, resp. hlavný dodávateľ zabezpečí, aby práce pri dopĺňaní poškodených či odpadnutých profilovaných častiach fasád vykonával vyučený štukatér, s referenciami v danom odbore, príp. aby práce na obnove vykonával reštaurátor, vedený v komore reštaurátorov s príslušnou špecializáciou. 
V projekte ani vo výkaze výmer sme nenašli o aký rozsah týchto prác ide. Špecifikuje resp. doplní verejný obstarávateľ do výkazu výmer položku na vykonanie týchto reštaurátorských prác ?
Odpoveď:
Štukatérske práce nie sú súčasťou žiadneho programu pre oceňovanie takýchto prác. Keďže ide o umelecké práce oceňované individuálne, projektant určil postup sanácie tak, aby sa dobovo nezmenila technológia a nepoužili sa napr. silikáty, silikóny alebo niečo podobné. Čo všetko bude potrebné opraviť ako umelecké štukatérske práce sa zistí až po osadení lešenia a počas výstavby. V aktualizovanom VV-06.09.2021 je doplnená položka "Štukatérske práce odpadnutých profilovaných častiach fasád", kde sa uvažuje s množstvom 20 % z celkovej výmery. 

Otázka č. 4:
Vo vyjadrení Krajského pamiatkového úradu Košice v bode 10b je potrebné predložiť kladačské výkresy podláh a stenových panelov obkladov (keramických, drevených, a. i.) vo verejných priestoroch haly. Kto vypracuje tieto kladačské výkresy ? 
Odpoveď:
Kladačské výkresy vyhotovuje zhotoviteľ, musí obsahovať výrobná dokumentácia.

Otázka č. 5:
Vo vyjadrení Krajského pamiatkového úradu Košice v bode 10 c je potrebné vypracovať výpis klampiarskych prvkov. Kto vypracuje tento výpis klampiarskych prvkov? Sú všetky klampiarske prvky zapracované do výkazu výmer?
Odpoveď:
Výpis klampiarskych prvkov je súčasťou RPD – výkres (výpis) č. 26 :

Klampiarske prvky sú podchytené v aktualizovanom VV-06.09.2021 v časti 01 -SO 01 v odseku 764 pod položkami 135 – 139.

Otázka č. 6:
Vo vyjadrení Krajského pamiatkového úradu Košice v bode 10 d je potrebné vypracovať konštrukčne a tvarové detaily krycej konzolovanej striešky na severnej fasáde. Kto vypracuje tieto detaily ? Nakoľko vo výkaze výmer ani v projekte sme túto striešku nenašli je táto strieška predmetom verejného obstarávania ?
Odpoveď:
Aktualizovaný výkres č.17 a výkresy č. 27, 28 sú súčasťou RPD: 

Otázka č. 7:
Vo vyjadrení Krajského pamiatkového úradu Košice v bode 11 je potrebné predložiť návrh informačných prvkov a označenia. Kto vypracuje tento návrh ? Nakoľko vo výkaze výmer ani v projekte sme tieto prvky nenašli je toto predmetom verejného obstarávania?
Odpoveď:
Informačné prvky a označenia nie sú predmetom projektu a ani predmetom tohto verejného obstarávania.

Otázka č. 8: 
V realizačnom projekte sme nenašli definované farebné riešenie zámočníckych konštrukcií. Tieto nátery chýbajú aj vo výkaze výmer. Doplní tieto nátery obstarávateľ do výkazu výmer ?
Odpoveď:
Táto podmienka je povinnosť osobitného odsúhlasenia farebnosti povrchov a konštrukcií športovej haly vo fáze pred samotnou realizáciou daných náterov. 

Otázka č. 9:
Je predmetom obstarávania pri položke parketovej podlahy aj namaľovanie čiar pre rôzne športy alebo si tieto zabezpečí obstarávateľ? Ak áno potom ich prosíme špecifikovať.
Odpoveď:
Namaľovanie čiar nie je predmetom projektu. 

Žiadosť o vysvetlenie 24.08.2021, 13:48:32

Otázka č. 1:
Akým spôsobom je riešená vlhkosť muriva objektu zistená pri absolvovaní obhliadky.
Odpoveď:
Vlhkosť v obvodovom murive je riešená obitím soklovej omietky a realizovaním novej sanačnej omietky, odolnej voči kryštalizácii solí. V rámci projektu je doplnená hydroizolácia injektážou. V aktualizovanom VV-06.09.2021 je doplnená položka č.20: 
311208457: Dodatočná izolácia vlhkého muriva tlakovou injektážou pre hrúbku muriva do 600 mm, množstvo: 33,2*2+61,7*2 = 189,8 m pre obvodové steny 1.NP a 24,9 m pre vnútorné steny 1.PP.

Otázka č. 2:
Žiadame Vás o vysvetlenie, či celková predpokladaná hodnota zákazy vo výzve na predkladanie ponúk obsahuje aj cenu za reštaurátorské práce štukatéra na fasáde. Ak nie, žiadame Vás o navýšenie hodnoty zákazky. 
Odpoveď:
Viď. odpoveď na otázku č.3 zo dňa 24.8.2021, 10:26:09

Otázka č. 3:
V objekte telocvične sa nachádzajú reklamy, plagáty, pútače, mobilná tribúna na pódiu, závesné stropné basketbalové konštrukcie s košmi, na chodbách 1NP nábytky, koberce a ďalšie zariadenia. Žiadame Vás o informáciu, ako sa má nakladať s týmto vybavením, a kto bude riešiť ich likvidáciu poprípade demontáže.
Odpoveď:
Odstránenie vzneseného hnuteľného majetku nie je predmetom projektu, verejný obstarávateľ v predstihu zabezpečí odstránenie týchto vnesených vecí.  

Žiadosť o vysvetlenie 25.08.2021, 08:45:17

Otázka č.1:
Žiadame o vysvetlenie, aký materiál je potrebné v tejto položke naceniť, keď v projektoch statiky je všade uvedený oceľový plech hr.8,0 mm a v zadaní je akosť 1.4301 nerezový.

189	M	136110035600.S	Plech nerezový rozmer 8x1500x3000 mm, akosť ocele 1.4301	kg	31 342,330	 	0,000	
Odpoveď:
Potrebné je naceniť oceľový plech – podľa statiky, nie nerezový. V aktualizovanom VV-06.09.2021 je vykonaná oprava pod položkou č.209.

Otázka č.2:
Prosím obstarávateľa opraviť mernú jednotku v položke 45. Je tam zjavná chyba.

45	K	413941121.S	Osadenie oceľových valcovaných nosníkov I, IE, U, UE, L do č. 12, alebo výšky do 120 mm	t	506,350	 	0,000	
46	M	133310004100.S	Tyč oceľová prierezu L rovnoramenný uholník 120x120x10 mm, ozn. 11 373 podľa EN ISO S235JRG1	t	0,547	 	0,000	
Odpoveď:
V aktualizovanom VV-06.09.2021 je vykonaná oprava pod položkou č.49

Žiadosť o vysvetlenie 25.08.2021, 15:14:41

Otázkač.1:
Vo VV v záložke SO 01 Športová hala – ASR je p. č. 193-136110035600.S Plech nerezový rozmer 8x1500x3000 mm, akosť ocele 1.4301 množstvo 31342,33 kg. V PD „SO 01 - RPD – STA“ v. č. „výkaz ocele tribúny rampy“ je navrhnutý materiál S 235.
Vie VO upresniť, ktorý materiál je potrebné naceniť - nerez 1.4301 & ocel S235? 
Odpoveď:
Typ materiálu je potrebné uvažovať podľa výkresu statiky. V aktualizovanom VV-06.09.2021 je vykonaná oprava.

Otázkač.2:
V PD v stavebnom objekte SO 01 Športová hala – ASR vo v. č. 10. PÔDORYS 1.NP - NOVÝ STAV m.č.1.52 a vo v. č. 11.PÔDORYS 2.NP - NOVÝ STAV m.č.2.06 sa v Legende miestností - skladba podláh uvádza „laminátová podlaha a drevené soklíky“. 
Vie VO upresniť, kde sa vo VV tieto položky nachádzajú?

Odpoveď:
Podlahu uvažovať ako keramickú dlažbu. Oprava vykonaná vo výkrese a v aktualizovanom VV-06.09.2021 pod  položkami č. 211, 212.

Otázka č.3:
V PD v stavebnom objekte SO 01 Športová hala – ASR vo v. č. 12. PÔDORYS 3.NP - NOVÝ STAV sú graficky znázornené revízne otvory RO - 2ks. Vo VV v záložke SO 01 Športová hala – ASR je p. č. 131 - 763170063 RO Revízny otvor v strojovni VZT š. 2000 mm po celej výške v počte 1ks. 
Vie VO upresniť, správne množstvo RO a bližšie špecifikovať konštrukciu otvoru s doplneným detailným výkresom?
Odpoveď:
Revízne otvory sú 2ks. Doplňujeme do RPD detailný výkres č.29 

V aktualizovanom VV-06.09.2021 je upravená položka č.133 na 2ks. 

Otázka č.4:
V PD v stavebnom objekte SO 01 Športová hala – ASR vo v. č. 26.02.OSTATNÉ PRVKY, DETAILY je znázornený stolársky prvok SK2 v počte 2ks. 
Vie VO upresniť, kde sa vo VV táto položka nachádza?
Odpoveď:
Vo VV stolársky prvok SK2 sa nachádza v časti 01 SO 01 odsek 764 stolárske konštrukcie, pod položkou č. 141, je tam preklep namiesto SK3 má byť SK2. 

Otázka č.5:
V PD v stavebnom objekte SO 01 Športová hala – ASR vo v. č. 13.REZ A-A - NOVÝ STAV je skladba palubovej podlahy P 1.3. 
Vie VO zodpovedať, či táto skladba palubovej podlahy vyhovuje svojou tvrdosťou medzinárodným zápasom podľa požiadaviek napr. FIBA?
Odpoveď:
Prikladáme TS a upravený výkres v zmysle požiadaviek, napr. FIBA

V aktualizovanom VV-06.09.2021 sú vedené pod položkami  č. 217, 218.

Otázka č.6:
V PD v stavebnom objekte SO 01 Športová hala – ASR vo v. č. 10. PÔDORYS 1.NP - NOVÝ STAV, 11. PÔDORYS 2.NP - NOVÝ STAV, 12. PÔDORYS 3.NP - NOVÝ STAV je graficky znázornený komín označený PO pre odvod spalín pre dieselagregát. Vo v. č. 09. PÔDORYS 1.PP - NOVÝ STAV grafické znázornenie komína chýba, v. č. 08. PÔDORYS ZÁKLADOV - NOVÝ STAV nerieši základ pod komín. 
Vie VO bližšie špecifikovať druh, typ, výšku, priemer komína, statické riešenie záťaže 
od komína, prepojenie medzi dieselagregátom a komínom, detaily prestupov cez stropy a strešný plášť? Vie doplniť PD?

Odpoveď:
Komín je potrebné riešiť podľa návrhu, ponuky dodávateľa komína. Alternatívne je možné typ komína zameniť za iný od iného výrobcu, rovnakých vlastností. Pri realizácii dodržať postup montáže pre komín, vrátane kotvenia, požadovaných vzdialeností od okolitých materiálov, prestupy a podobne. V podstrešnom priestore doplniť oceľový stĺp pre kotvenie v strede výšky, prichytený do stropu.
V aktualizovanom VV-06.09.2021 je doplnená komínová zostava – položka č.24

Žiadosť o vysvetlenie 26.08.2021, 08:23:52

Otázka č.1:
Vo výkaze výmer chýba penetrácia a nivelizácia pod PVC podlahu. 
Doplní verejný obstarávateľ tieto práce do výkazu výmer ?
Odpoveď:
Pod PVC bude riešené lepidlo, ktoré je možné lepiť na kov aj PVC. Oceľový plech nesmie byť pozinkovaný, bude prebrúsený a napenetrovaný. Nivelizáciou sa neuvažuje, postupovať podľa technického listu výrobcu PVC podlahoviny a použitého lepidla. (Lepidlo napríklad KE2000S + penetrácia alebo Den Braven HYBRI FLOOR L8400 Elastické lepidlo na podlahy + penetrácia). V aktualizovanom VV-06.09.2021 je doplnená položka č.222, 223. 

Žiadosť o vysvetlenie 26.08.2021, 14:05:19

Otázkač.1:
Vo VV v záložke SO 01 Športová hala – ASR je p. č. 199 - 773521260.S Podlahy z farebného terazza - jednoduché hr. 10 mm. V PD „SO 01 - RPD - ASR“ v TS oddiel 5.6 Konštrukcie a práce PSV – Podlahy citujeme: „Hrúbka vrstvy terrazzo je 15-20 mm...“.  Vie VO upresniť, ktorá hrúbka terazza platí?
Odpoveď:
Hrúbka vrstvy terrazzo je 15-20 mm. V aktualizovanom VV-06.09.2021 je upravená položka č.216.

Otázkač.2:
Vo VV v záložke SO 01 Športová hala – ASR sú p.č.202 - 775530040.S Montáž palubovej podlahy masívnej, lepením s výmerou 978,38 m2 a p. č. 203 - 611980000200.S S Vlysy podlahové 21 mm, dub s výmerou 997,948 m2. V PD „SO 01 - RPD - ASR“ v. č. 20. PÔDORYS 1.NP, 2NP KLADAČSKÝ PLÁN NÁŠLAPNÝCH VRSTIEV PODLÁH - NOVÝ STAV je v Legende materiálov výmera 1.115,2 m2“.
Vie VO upresniť, ktorá výmera je správna?
Odpoveď:
V aktualizovanom VV-06.09.2021 upravené položky č.217, 218. 

Otázkač.3:
V PD „SO 01 - RPD - ASR“ vo v. č. 10. PÔDORYS 1.NP - NOVÝ STAV je graficky znázornené na hracej ploche čiarovanie ihriska pre hádzanú a basketbal. 
Vie VO upresniť, či sú čiary súčasťou cenovej ponuky, ak áno, kde sa vo VV nachádzajú a pre aké druhy športu sa čiarovanie uvažuje?
Odpoveď:
Viď. odpoveď na otázku č.9 k žiadosti o vysvetlenie 24.08.2021, 10:26:09.

Otázkač.4:
v PD „SO 01 - RPD - ASR“ vo v. č. 26.01.OSTATNÉ PRVKY, DETAILY – Zámočnícke konštrukcie - nové sklápacie sedadlá sú s jednoduchým popisom.
Vie VO bližšie špecifikovať popis (typ, farebnosť, materiál, čalúnenie, opierky rúk, číslovanie...)?
Odpoveď:
Farebnosť podľa požiadaviek stavebníka. Projekt uvažuje sklopnými plastovými sedadlami s operadlom.

Žiadosť o vysvetlenie 26.08.2021, 14:29:18

Otázkač.1:
Podlaha palubová hr. 21mm - pod označením P1.3 - táto podlaha je špecifikovaná ako dubová parketová podlaha. Pýtame sa, či táto podlaha nemá mať príslušné certifikáty pre oblasť využitia, napr. certifikát FIBA a podobne, ak sa v tejto hale majú odohrať aj medzinárodné basketbalové zápasy.
Odpoveď:
Viď. odpoveď na otázku č.5 zo dňa 25.08.2021, 15:14:41

Žiadosť o vysvetlenie 26.08.2021, 20:18:03

Otázkač.1:
V PD - výkres č. 13 - REZ A-A je v popise podlaha pod označením P2.1, čo vo výkaze výmer, predpokladáme, odpovedá položke č. 193 - plech nerezový rozmer 8 mm x 1500 x 3000 mm, akosť ocele 1.4301 - 31 342,33 kg , Vo výkrese č. 11 - pôdorys 2.NP je definovaná PVC podlaha podľa skladby podlahy pod označením P2.1 pre miestnosť č 2.01 - tribúna - sedadlá, m.č.2.02 - komunikačný priestor a m. č. 2.04 - komunikačný priestor 
o výmere 683,15 m2 + sokel. Vo výkaze výmer sa nachádza táto položka pod číslom 206 až 208. V technickej správe sa uvádza, že podlahy budú realizované podľa skladieb podláh v PD. Tieto skladby však nekorešpondujú, pretože v skladbe podlahy P 2.1 sa PVC nenachádza.
V PD statika výkres č. S4 hovorí o použití plechu hr. 8mm a PVC. Žiadame preto zosúladiť realizačnú projektovú dokumentáciu. Zároveň pri použití PVC podlahy žiadame doplniť výšku sokla a zároveň vysvetliť nesúlad výmery PVC podlahy. Podľa PD - 683,15m2 , podľa výkazu výmer 893,687 m2. Ak je započítaný sokel, kam pôjde soklová časť? Pri heterogénnej podlahe, pôjde o vyťahovaný sokel?

Odpoveď:
Položka č. 193 je v aktualizovanom VV-06.09.2021 položkou č.207.
Plech realizovať ako oceľový, číslo položky 201, 207, podľa aktualizovaného výkazu a výkresov. Výška sokla 30 mm. Plocha podlahy a zvislej časti tribún aktualizovaná na 893,687 m2.  V aktualizovanom VV-06.09.2021 sú položky 218 až 225.

Otázkač.2:
V PD Statika výkres č. S4 - hovorí aj o alternatíve použitia slzičkového plechu namiesto plechu hr.8mm + PVC. Je možné nahradiť tieto položky slzičkovým plechom?
Odpoveď:
So slzičkovým plechom sa neuvažuje. 

Otázka č.3: 
Má VO vypočítanú záťaž pre použitie heterogénnej podlahy z výkazu výmer? Podlaha PVC heterogénna A, hrúbka 2 mm, trieda záťaže 34/43 - že je táto podlaha vhodná na použitie, ako je vo výkaze výmer? Na tribúnu objektu? V PD nikde nie je projektantom určená záťaž, preto sa pýtame odkiaľ vypočítal VO a uviedol vo výkaze výmer záťažovú triedu 34/43? Túto   otázku kladieme kvôli záruke za dielo. 
Odpoveď:
Trieda záťaže 34/43 je vhodná pre veľmi namáhané komerčné priestory, ako sú obchodné domy, školy, haly a podobne. Pri realizácii je možné uvažovať aj s triedou záťaže 41-43.

Otázka č.4: 
Heterogénna podlaha lepená v pásoch na plech - žiadame VO o zaslanie technologického postupu kladenia podlahy PVC heterogénnej na plech, ktorá je podľa výkazu výmer lepená v pásoch.
Odpoveď:
Použiť Skladbu s PVC, podľa upraveného výkresu č.13. Uvažuje sa heterogénna podlaha z PVC podlahoviny aj na zvislej časti tribún. Sokel uvažovať všade pri murovanej stene alebo priečke, vyťahovaný. V aktualizovanom VV-06.09.2021 položky 218 až 225.
Pri realizácii prebrúsiť plech, alebo ho očistiť oceľovou kefou a odstrániť nečistoty. Povrch plechu penetrovať penetračným náterom, podľa výrobcu a odporúčania dodávateľa podláh a lepidla. Ďalej lepiť podlahovinu lepidlom na oceľ, (Lepidlo napríklad KE2000S + penetrácia PE40014 alebo Den Braven HYBRI FLOOR L8400 Elastické lepidlo na podlahy + penetrácia).  

Žiadosť o vysvetlenie 26.08.2021, 21:31:39

Otázka č.1: 
Po predložení VO Záväzného stanoviska KPU k RPD zo dňa 24.6.2021 ( KPUKE-2021/14065-5/67045/KI) Vás žiadame o vysvetlenie resp. doplnenie podkladov:
Záväzné stanovisko hovorí, že realizačný návrh neobsahuje ucelenú a jasnú predstavu finálnej farebnosti. Zároveň určil v bode č. 10 k predloženiu podkladov (viď bod č. 10 daného stanoviska). Zároveň uložil požiadavky na dopracovanie realizačného projektu.
Keďže ide o národnú kultúrnu pamiatku žiadame VO o špecifikáciu povrchových materiálov 
(nie len farebne! ale hlavne rozmerovo: 
1. obklady keramické - nie je nikde uvedený rozmer pre obkladačky keramické ( výkaz výmer položka č. 210). Montážna položka č. 209 popisuje len montáž obkladov, podľa kódu 781442567.S odpovedá rozmerom 300x200. Máme za to, že obkladačky nie sú dostatočne špecifikované. Žiadame preto VO o doplnenie rozmerov a špecifikácie použitých obkladačiek keramických. 
2. Dlažba keramická - to isté ako obkladačky keramické - Žiadame VO o doplnenie rozmerov keramickej dlažby.
Odpoveď:
Riešiť podľa projektu farebnosti interiéru. V aktualizovanom VV-06.09.2021 položky č. 211, 212.

Žiadosť o vysvetlenie 27.08.2021, 09:24:41

Otázka č.1: 
Objekt SO 01.1a _Zdravotechnika výkaz výmer: položka č. 97 a 142 - Dokončovacie práce po montáž potrubia - pýtame sa VO, čo je myslené pod dokončovacími prácami po montáži potrubia.
Odpoveď:
Položka zahŕňa: spätné zaomietanie po búracích prácach, stavebné práce po montáži potrubia ako je domurovanie vypadnutých častí, oprava sadrokartónu a podobne.

Žiadosť o vysvetlenie 31.08.2021, 08:12:55

Otázka č.1: 
Na základe predložených otázok zo dňa 26.8.2021, žiadame VO o odpovede na tieto otázky, keďže termín odovzdania ponuky je 9.9.2021 a medzitým je aj štátny sviatok, tak aby sme stíhali zapracovať prípadné zmeny.
Zároveň sa pýtame VO, keď 30.8.2021 zverejnil opravený výkaz výmer a zároveň doplnil PD prečo nepredĺžil termín predkladania ponúk. Opravený výkaz je potrebné spracovať. Otázky boli kladené od 19.8.2021, takže VO trvalo týždeň a pol, kým zverejnil odpovede.
Žiadame preto, aby VO prehodnotil termín predkladania ponúk a poskytol aj uchádzačom dostatočný čas na spracovanie zmien.
Odpoveď:
Verejný obstarávateľ predĺžil termín na predkladanie ponúk - oznámenie vykonané dňa 06.09.2021. 

Žiadosť o vysvetlenie 31.08.2021, 12:26:48

Otázka č.1: 
Otázka na počet revíznych otvorov v strojovni VZT: Výkres č.12 Pôdorys 3.NP – Nový stav je počet 2 ks. Vo výkaze výmer je uvedený 1 ks.
Odpoveď:
Viď. Odpoveď na otázku č.3 zo dňa 25.8.2021 15:14:41

Žiadosť o vysvetlenie 02.09.2021, 08:35:18

Otázka č.1:
Vo výkaze výmer a aj v projektovej dokumentácii chýba povrchová úprava a grafické značenie športovej podlahy telocvične: maľovanie plôch, čiary, logá. Ak je to predmetom obstarávania, žiadame Vás o doplnenie dokumentácie o grafický návrh značenia plôch podlahy a doplnenie značenia do výkazu výmer.
Odpoveď:
Viď. Odpoveď na otázku č.9 zo dňa 24.08.2021 10:26:09

Otázka č. 2: 
Žiadame Vás špecifikovať a označiť konkrétne položky vo výkaze výmer, ktoré majú byť ocenené ako reštaurátorské práce .
Odpoveď:
V aktualizovanom VV-06.09.2021 pod položkami č.40,41. 

Žiadosť o vysvetlenie 02.09.2021, 09:16:50

Otázka č. 1: 
Vo výkaze výmer "01 - SO 01 Športová hala - ASR" je nesúlad medzi montážnou a materiálovou položkou:
- 	č.45 - Osadenie oceľových valcovaných nosníkov I, IE, U, UE, L do č. 12, alebo výšky do 120 mm = 506,350 t
- 	č.46 - Tyč oceľová prierezu L rovnoramenný uholník 120x120x10 mm, ozn. 11 373 podľa EN ISO S235JRG1 = 0,547 t
ako máme postupovať pri oceňovaní? Opraví verejný obstarávateľ výkaz výmer?
Odpoveď:
V aktualizovanom VV-06.09.2021 opravené pod položkou č.49. 

Žiadosť o vysvetlenie 02.09.2021, 13:28:56

Otázka č. 1: 
Vo výkaze výmer "10 - SO 01.8 Športová hala - HSP" nasledovné položky sú bez
MERNÝCH JEDNOTIEK:
- pol.17 - Kábel pevný CXKH-V-O 2x1,5 FE180/E60 B2cas1d0a1 = 650,000 ???
- pol.18 - HFX 20 IEC Ohybná bezhalogénová rúrka, 320N/5cm, -45až90°C = 300,00 ???
- pol.21 - Protipožiarny tmel Hilti, 6 kg alebo ekvivalent = 1,000 ???
- pol.22 - Nešpecifikovaný drobný inštalačný a pomocný materiál = 2,000 ???
- pol.20 - Protipožiarna kotva M6x30 M6/5, E30 = 750,00 ???
žiadame verejného obstarávateľa o doplnenie merných jednotiek.
Odpoveď:
V aktualizovanom VV-06.09.2021 doplnené merné jednotky. 

Žiadosť o vysvetlenie 02.09.2021, 13:34:55

Otázka č. 1: 
Opravený výkaz výmer "15201_SH_Angels_arena_rekonstrukcia_a_modernizacia_VV_FINAL_k_20.8.2021_oprava_2.xls" obsahuje množstvá v objekte "11 - SO 02 Vodovodná prípojka", hoci vo vysvetleniach bolo uvedené, že predmetný objekt nie je predmetom verejnej súťaže. 
Žiadame verejného obstarávateľa o ODSTRÁNENIE výkazu výmer objektu "SO 02 Vodovodná prípojka", ak naozaj nebude predmetom tejto verejnej súťaže.
Odpoveď:
Odstránené z VV.

Žiadosť o vysvetlenie 03.09.2021, 09:02:15

Žiadame Verejného obstarávateľa o vysvetlenie a doplnenie nezrovnalostí medzi projektom a zadaním. 
Otázka č.1: 
Pol. č. 45 Osadenie 506,35 t 
Dodávka tyč L – 0,547 t 
Odpoveď:
Viď. odpoveď na otázku č.1 z  02.09.2021, 09:16:50

Otázka č.2: 
Pol. č. 175 výroba atypického zábradlia kg 3 275,43 
Keď spočítame pol. č. 176+177+178 je to 3 351,00 kg 
Odpoveď:
Opravené - pridaná hmotnosť druhej plošiny, správne je 3 407,43 kg, v aktualizovanom VV-06.09.2021 položka č.191. 

Otázka č.3:
Pol. č. 178 Z2 Zábradlie plošiny kameramana – vo výkaze materiálu zám. konštr. sa píše, že 130,93 kg je pre jednu plošinu. V pôdoryse sú zakreslené dve plošiny takže by malo byť 261,86 kg Ak je to tak, potom je aj zmena v položke č. 175 
Odpoveď:
Opravené v aktualizovanom VV-06.09.2021 položka č.194. 

Otázka č. 4: 
Doska komôrková je vo VV ale vo výkaze materiálu pre zámočnícke konštrukcie Z1 je polykarbonát plný číry. Nutne zadefinovať hrúbku polykarbonátu. 
Odpoveď:
Hrúbka polykarbonátu – 16 mm

Otázka č.5: 
Pol. č. 182 Ok Plošiny kameramana 0,402 t – tiež pre jednu plošinu 
Odpoveď:
Opravené v aktualizovanom VV-06.09.2021 položka č. 198 

Otázka č.6: 
Vo VV chýba podlaha plech hr. 8,0 mm – 6,7 m2 – pre jednu plošinu 
Otázka - koľko je vlastne plošín? Podľa PD dve. 
Odpoveď:
Opravené v aktualizovanom VV-06.09.2021 je položka č.199

Otázka č. 7: 
Nevieme určiť čo je započítané v pol. č. 181 - 1 539,77 kg

Odpoveď:
V aktualizovanom VV-06.09.2021 sa jedná o položku č.197 - hmotnosť je 1941,26 kg 
Obsahuje :  802,98 kg plošiny 2 ks
                    832,28 kg medzistrop  reštaurácie 
                    306 kg  – ZK5, ZK6 a podlaha plošiny – plech 
   Spolu 1941,26 kg 

Príloha k vysvetleniu súťažných podkladov č.5:
- súbor "AArek-VV-06.09.2021"
- súbor "AArek-RPD-06.09.2021"

V Košiciach dňa 07.09.2021
Vypracoval: referát výstavby s spolupráci s projektantom, referát verejného obstarávania